Horudhac: Leicester City vs Liverpool… (Labada kooxood ee ugu sarreeya horyaalka Premier League oo isku wajahaya caawa garoonka King Power) – Gool FM\nHorudhac: Leicester City vs Liverpool… (Labada kooxood ee ugu sarreeya horyaalka Premier League oo isku wajahaya caawa garoonka King Power)\nHaaruun December 26, 2019\n(Leicester) 21 Dis 2019. Labada kooxood ee ugu sarreeya horyaalka Premier League ayaa kulankooda Boxing Day waxa ay wada ciyaarayaan caawa.\nLeicester City ayaa kooxda ugu fiican adduunka ee Liverpool taasoo hanatay koobka kooxaha Adduunka sanadkan waxa ay ku soo dhoweynayaan garoonka King Power.\nKooxda Foxes lagu naanayso ayaa iska lumisay fursad ay ku soo yareyn kartay farqiga dhibcaha u dhexeeya iyaga iyo kooxda soo booqanaysa intii lagu guda jiray waqtigii ay Koobka kooxaha Adduunka ciyaareysay Liverpool, waxaana weli Reds ay ka sarreysaa 10-dhibcood oo nadiif ah, iyadoo kulanna u harsan yahay.\nTaariikhda: Khamiis, 26 Dis 2019\nGarsooraha: Michael Oliver (England)\nLeicester ayaa qiimeyn doonta xiddiga garabka uga ciyaara ee Harvey Barnes, kaasoo la dhibtoonaya dhaawac canqowga ah oo ka soo gaaray kulankii ay wajaheen kooxda Manchester City.\nLaacibka khadka dhexe ee Matty James kaasoo aan ciyaarin tan iyo bishii Janaayo sababo la xiriira dhaawac muruqa dambe ee lugta uu ka qabay ayaa dib ugu soo laabtay tababarka, laakiin weli diyaar uma ahan inuu kulan ciyaaro.\nCiyaaryahanka khadka dhexe ee Liverpool, Alex Oxlade-Chamberlain ayaa seegaya kulankan kaddib markii dhaawac canqowga ka soo gaaray looga dhexqaaday garoonka kulankii Final-ka ee Koobka kooxaha Adduunka.\nFabinho, Dejan Lovren iyo Joel Matip ayaa dhammaantood kulankan aan u ciyaari doonin Reds oo sii wadan doona maqnaanshahooda.\n>- Leicester ayaa khasaaro la kulantay afar ka mid ah shanteedii kulan ee ugu dambeeyey Premier League oo ay la ciyaartay Liverpool kulanka kalane waxa ay ka qaateen barbaro, tan iyo guushii 3-1 ee bishii Febraayo sanadkii 2017-kii.\n>- Liverpool ayaa guuleysatay labadeedii kulan ee ugu dambeeyey Premier League oo ay booqatay Leicester, weligoodna ma guuleysay saddex kulan oo xiriir ah oo ay booqdeen iyaga kulammada sare ee horyaalka Taariikhda.\n>- Labada kooxood ayaa mid waliba shabaqa soo taabtay mid kasta oo ka mid ah todobadii kulan ee ugu dambeeyey Premier League ee dhexmaray Leicester iyo Liverpool, 20-kii kulan ee markaas ka hor ku dhexmaray labadaan kooxood tartankan ayaa labaduba waxa ay gool dhaliyeen kaliya siddeed kulan.\n>- Leicester iyo Liverpool ayaa ciyaaray kulan Boxing Day ah xilli ciyaareedkii ay Foxes ku guuleysatay horyaalka ee 2015-16, Reds ayaana 1-0 ku adkaatay kulankii ka dhacay garoonka Anfield, waxayna ahayd mid ka mid ah saddex guuldarro oo Leicester ka soo gaartay horyaalka xilli ciyaareedkaas.\n>- Liverpool ayaa guuleysatay afarteedii kulan ee ugu dambeeyey oo ay ciyaartay Boxing Day kulammada Premier League, waxaana ay cel-celis ahaan dhaliyeen 11-0, waligoodna kuma aysan guuleysan shan kulan oo isku xigta taariikhdooda horyaalka kulammada Boxing Day.\n>- Liverpool ayaa guuleysatay 29 kulan horyaalka Premier League sanadkan 2019, kaliya hal jeer ayay taariikhdooda Reds guuleysatay kulamo badan horyaalka ah hal sano gudihiis waana sanadkii 1982-kii oo ay adkaadeen 33 kulan.\n>- Waxa ay ciyaareysaa Liverpool iyadoo 10-dhibcood oo nadiif ah ku haya horyaalka Premier League, taariikhda kulammada sare ee horyaalka, kaliya hal koox ayaa 10 dhibcood oo nadiif ah ama ka badan iyadoo ku haysay horyaalka maalinta ciidda gaalada ee Christmas-ka haddana aan ku guuleysan horyaalka, waana Newcastle xilli ciyaareedkii 1995-96.\n>- Leicester ayaa laga badiyey kulamadeedii ugu dambeeyey horyaalka Premier League, waxaana laga dhaliyey goolal badan kulankii ay khasarada 1-3 kala kulmeen Man City, waana intii laga dhaliyey siddeedii kulan ee markaas ka hor ay ciyaareen horyaalka, The Foxes ayaan guuldarro la kulmin kulammo xiriir ah horyaalka tan iyo saddexdii kulan ee ugu dambeeyey oo ay ka hoos ciyareen tababare Claude Puel bishii Febraayo.\n>- Taariikhda Premier League kaliya Andy Cole (11) iyo Thierry Henry (8) ayaa dhaliyey goolasha ugu badan Premier League iyagoo ka horjeeda Liverpool waana in ka badan inata uu ka dhaliyey ciyaaryahanka Leicester ee Jamie Vardy oo ah 7 gool, xaqiiqdii Vardy ayaa gool dhaliyey mid kasta oo ka mid ah saddexdii kulan ee ugu dambeeyey oo uu garoonka kooxdiisa kula ciyaaray Liverpool tartammada oo dhan waxaana uu ka dhaliyey 5 gool.\n>- Weeraryahanka Liverpool ee Sadio Mane ayaa gacan ka geystay 10 gool sagaalkiisii kulan ee ugu dambeeyey oo uu ku soo bilowday safka hore tartammada oo dhan 4 gool waa uu dhaliyey 6 kalena waa uu caawiyey, Mané ayaa noqon kara ciyaaryahankii labaad ee kooxda Liverpool kaasoo gool caawin sameeya shan kulan oo xiriir ah tan iyo markii uu bilowday sanadka 2019, kaddib Trent Alexander-Arnold oo lix caawin sameeyey intii u dhaxaysay bilihii April iyo May.\nHorudhac: Manchester United vs Newcastle United… (Kooxda Red Devils oo doonaysa inay wadada guusha dib ugu soo laabato)\n(Ma nihin koox kubadda cagta ah!)…Halyeey Man United ah oo weerar culus ku qaaday maamulka kooxda


Sayid Maxamed vs. Cali-Dhuux\nCali-Dhuux Aadan Goroyo wuxuu ahaa gabayaa laf-dhuun-gashay ku noqday jihaadkii iyo halgankii gobonimodoonka ahaa ee Sayid Maxamed Cabdille Xasan kaga soo horjeeday Ingiriiska, Amxaarada, iyo Talyaaniga. Wuxuu Cali-Dhuux caadaystay inuu diradireeyo collaadna ka dhex abauuro Soomaalidii Sayidka gacansaarka la lahayd ama kuwii Daraawiista taageri jiray iyo qabaa’iladdii kale ee Soomaliyeed. Wuxuu mar walba isku dayi jiray inuu tolkii, Dhulbahante, ka hor keeno Sayidka. Laakiin sida Soomaalidu ka war qabto, Sayidku wuxuu ahaa nin raganimada meel cidla ah u taagan oo aan geesinimo, garasho, gabay, cilmiga diiniga ah, deeqsinimo, iyo aftahanimo cidna ku haysan, Cali-Dhuux iyo kuwa Ingiriiska dabadhilifka u ahna meel iska mariyey. Sidaa oo kale Sayidku wuxuu ahaa hogaamiye gacan adag oo qofkii cadowga usoo raaca abaalkii ka waraabiya markii uu u gacan galo.\nSidaa awgeed waxaa la sheegay in Cali-Dhuux aad uga baqi jiray Sayidka dakanada uu ka qabo Daraawiista iyo halgankaba darteed. Waxaa la wariyey in Cali maalin maalmaha ka mid ah aflagaadeeyay Sayidka iyo ciidmadiisaba, dabadeed Sayidka qadafkii Cali la gaadhsiiyey. Sayidka ayaa dabadeed Cali u faray fariin kooban oo aan hadda ka hayno:\nRabboo ku caynshiyo annoo, ku cafa mooyaane\nWallee caafimaad uma fadhidid, Caliyoow Buuhoodle\nOo caadhkii weynaa hablihii, ku catirayn maysid\nWaxaa la xaqiijiyey in Cali markii fariintaa la gaadhsiiyey uu u qaxay Burco oo markaa gacanta gumaysigii Ingiriiska ku jirtay oo uu ka xamaan uruursaday Buuhoodle, Ingiriisna miciin biday. Ilmo adeero waa intii is taqaana ayey Soomaalidu ku maahmaahdaa, Cali aad ayuu Sayidka u laab ogaa wuxuuna hubay in Daraawiishi qisaasi doonto haddii ay Buuhoodle kusoo gaadhaan. Meelo badan ayey Sayidka iyo Cali gabay isku weerareen laakiin Cali wuxuu mar walba ku dadaali jiray in Sayidka iyo aagii lagu sheegaba uu ka warwareego oo aanay fool ka fool isaga hor imanin.\nHoos waxaan kusoo qaadanaynaa laba gabay oo ay Sayid Maxamed iyo Cali-Dhuux is dhaafsadeen. Cali ayaa ku horeeyey oo isaga oo Sayidka qadfaya, Dhulbahantena doonaya inuu Daraawiish ku diro wuxuu yidhi:\nAbtiyaalladaa iyo ku nece, ururtii Reer Khayre\nArboow Jaamac iyo Aadaniyo, Oogle kaa tage e\nWaxaan uubateeyaba tolkey, oodda soo jebiye\nAxmaqyahow kuwaad ku amranayd, idinka ma ahayne\nWaa uur gaslow Aadan-dhagax, odayadaadiiye\nAbtirsiinadaa waxay gashaa, eyda Reer Xamare\nArxan nimaan u gelihaynin, oo ina Ogaadeena\nAabowda uun bay hayaan, kii arsaa'ilaye\nSayid Maxamed Cabdille Xasan wuxuu ahaa maanso ruug aan hadalka loo qarin karin aadna u il dheer oo mid walba oo maanso is bida tub cidla ah qaadsiiya. Wuxuu Sayidku ku jawaabay:\nAw Yuusufow eray yar baan, ku erginaayaaye\nHadduu Eebbaheey kuu idmood, ururta weyn gaadho\nIkhwaanow adkee xaajadaan, kugu ammaaneystey\nKu ansixi halkii aan ku idhi, aadna ugu fiirso\nGurraasiyo Iljeex iyo u sheeg, nimanka Iidoora\nOgaadeen haddaan ahay dad, wow amar sareeyaaye\nOo ubaxa baarkaan ihiyo, awrta Haashimiye\nAbtirsiimadey waxay gashaa, odayo waaweyne\nHalkaan ugu arooraana waa, odayga Daaroode\nRasuulkii udgoonaana waa, ina-adeerkay e (csws)\nSayidkii Axmed ahaana, way awow runna ahee\nIbraahiin Rashiid aabbahay, odaygii weeyaane\nAsaxaabihii oo dhan baan, ehel wadaagnaaye\nHadba anigu qoyskaan ahaa, loo irkanaayaye\nNin Amxaara mooyee intii, edeg adduun joogta\nIslaameedku wuxuu ii yaqaan, ehelu kharykiiye\nAakhiro albaabbada jannaan, agabsanaayaaye\nAdiguna Abbaanow midgaan, uraya sow ma ihid?\nWar sow kii Illaahay nacee, eyga qalay ma ihid?\nAllaahu akbar eedaanku waa kaa af iyo beene\nAshahaaday gaalkubase waa ehelu naarkiiye\nUbbo weyso waan kugu arkaa agab salaadeede\nAsaxaabihii olol ku dhace wow abtiriyaaye\nHadduu uurka kaa jiro werdigu kaama orodneene


Syed Abbas Naqvi from Woking,UK Benefits of reading Quran and commentary of Surah Munafeqoon chapter 63 ayah no 09. Who are loosers? Some one who does not remeber Allah s.w.t\nVideo Tags: Syed Abbas Naqvi from Woking,UK Benefits of reading Quran and commentary of Surah Munafeqoon chapter 63 ayah no 09. Who are loosers? Some one who does not remeber Allah s.w.t


Madaxweynaha Somaliland Oo Ka Qayb-galay Aas Qaran Oo Loo Sameeyey Marxuum Aadan Yuusuf Abokor | Berberanews.com\nHome WARARKA Madaxweynaha Somaliland Oo Ka Qayb-galay Aas Qaran Oo Loo Sameeyey Marxuum Aadan...\nMadaxweynaha Somaliland Oo Ka Qayb-galay Aas Qaran Oo Loo Sameeyey Marxuum Aadan Yuusuf Abokor\nHargeysa-22/11/2020-(Berberanews)-Madaxweynaha Jamhuuriyadda Somaliland, Mudane Muuse Biixi Cabdi, ayaa ka qayb-galay Aas qaran oo loo sameeyey marxuum Aadan Yuusuf Abokor oo kamid ahaa halgamayaashii ibo-furay ururkii dhallinyarada ahaa ee ka dhiidhiyey dhibaatadii iyo tacaddigii uu taliskii Siyaad Barre kula kacay bulshada ku dhaqan Somaliland ee UFFO, kaas oo dhawaan ku geeriyooday dalka Turkiga.\nAaska qaran ee marxuum Aadan Yuusuf Abokor oo ka dhacay deegaanka Toon ee Koonfurta caasimadda Somaliland ee Hargeysa, ayaa waxa madaxweynaha kala qaybgalay xubno kamid ah shir-guddoonka golaha wakiillada, madaxda axsaabta siyaasadda, wasiirro, xildhibaanno, siyaasiyiin, aqoonyahan, culimaa’udiin iyo dadweyne kale oo aad u tiro badan, waxana lagu dheeraaday taariikhdii guunka ahayd ee marxuumka iyo kaalintii cuddoonayd ee uu ku lahaa halgankii dib-u-xoraynta dalka.\nMadaxweynaha, ayaa salaad jinaaso ah oo marxuumka lagu tukaday kala qayb-galay Boqolaal dadweyne ah oo Aaska ka qaybgalay, waxana intaas kaddib taariikhda marxuumka kelmedo kooban ka yidhi guddoomiye-ku-xigeenka koowaad ee golaha wakiillada, xubno kamid ah golaha wasiirrada, qaar kamid ah saaxiibadii gaarka ahaa ee marxuumka, siyaasiyiin iyo ganacsato, kuwaas oo ku dheeraaday doorkii shariifka ahaa ee uu kaga jirey horumarinta iyo dhismaha qaranka Jamhuuriyadda Somaliland, iyaga oo tacsi u diray ehelkii iyo qaraabadii uu marxuumku ka baxay.\nMadaxweynaha Jamhuuriyadda Somaliland, Mudane Muuse Biixi Cabdi, ayaa isaguna dhankiisa tacsi u u diray ehelka, qaraabada iyo qaranka Somaliland ee uu ka baxay marxuum Aadan Yuusuf Abokor, waxana uu si qoto dheer uga sheekeeyey kaalintii uu ku lahaa halgankii lagaga dhiidhiyey taliskii Siyaad Barre iyo sidii uu mar kasta tusaalaha ugu ahaa wanaagga.\nMadaxweynuhu waxa uu marxuumka ku sifeeyey Addoon ka shaqayn jirey samaha iyo isu soo dhaweynta dadka, una dabranaa wanaagga iyo danta guud, “Ninkaasi wuxuu ahaa addoon Ilaahay nabadda iyo dadka isu soo dhaweyntooda iyo wanaagga u diray, intii uu joogay soddonkii sano ee dambe wuxuu ka shaqaynayey samo-falka,” ayuu yidhi madaxweyne Muuse Biixi Cabdi.\nAaska dr abdi\nPrevious articleDuuliye Axmed dheere oo munaasibad soo dhawayn ah loogu sameeyay Berbera\nNext articleGeeddigii Nololeed Ee Dr. Aadan Yuusuf Abokor